b'\n_START_ARTICLE_\nSpaceShipTwo\n_START_PARAGRAPH_\nSpaceShipTwo (Scaled Composites Model 339 SpaceShipTwo, SS2) je suborbitalna letjelica dizajnirana za svemirski turizam. Izradila ju je The Spaceship Company, kompanija iz Kalifornije u vlasni\xc5\xa1tvu Virgin Galactica._NEWLINE_Projekt SpaceShipTwo bazira se na tehnologiji razvijenoj na prvoj generaciji ovih letjelica, SpaceShipOne, koja je bila dio programa Scaled Composites Tier One kojeg je financirao Paul Allen. Kompanija Spaceship Company licencirala je ovu tehnologiju od Mojave Aerospace Ventures, zdru\xc5\xbeenog projekta Paula Allena i Burta Rutana, projektanta tehnolo\xc5\xa1kog prethodnika._NEWLINE_SpaceShipTwo prvi je put poletio 10. listopada 2010. godine. Tad je to bio let jedrenjem. Prvi let na pogon bio je 29. travnja 2013. godine. _NEWLINE_Planirano je napraviti pet SS2 koji \xc4\x87e biti namijenjeni za privatni putni\xc4\x8dki promet, . Ve\xc4\x87 neko vrijeme prima rezervacije, a cijena suorbitalnog leta iznosi 200.000 ameri\xc4\x8dkih dolara. Do danas napravljena su dva: VSS Enterprise (koji je uni\xc5\xa1ten u padu 31. listopada 2014.) i VSS Voyager za kojeg se predvi\xc4\x91a da \xc4\x87e biti u funkciji 2015. godine. Predvi\xc4\x91ena je mogu\xc4\x87nost da bi mogli nositi osoblje i teret za znanstvene svrhe za NASU i druge organizacije. _NEWLINE_Tijekom testnog leta 31. listopada 2014. prvi SS2 VSS Enterprise prelomio se usred leta i pao u pustinju Mojave.  Preliminarna ispitivanja daju nalaze koji sugeriraju da je sustav ulaska bio uzrok, odnosno da se prerano otvorio brodski ure\xc4\x91aj za spu\xc5\xa1tanje. Jedan je pilot poginuo, a drugi je pretrpio te\xc5\xa1ku ozljedu ramena nakon \xc5\xa1to je padobranski padao s 50.000 stopa visine. Drugi SpaceShipTwo VSS Voyager je u izgradnji._NEWLINE_Dana 14. prosinca 2018. SpaceShipTwo uspje\xc5\xa1no je poletio iz ameri\xc4\x8dke pustinje Mojave, dosegnula vi\xc5\xa1e od 80 kilometara iznad Zemlje i omogu\xc4\x87ila dvojici putnika da do\xc5\xbeive beste\xc5\xbeinsko stanje i vide Zemlju iz potpuno druga\xc4\x8dije perspektive._NEWLINE_Jo\xc5\xa1 kolovoza 2005. Virgin Galactic izjavio je ako let SpaceShipTwo bude uspje\xc5\xa1an, uslijedit \xc4\x87e nova letjelica imena SpaceShipThree.'